./data/phi0474/phi058/phi0474.phi058.perseus-lat1.xml
M. Tullius Cicero
haec scripsi ante lucem  eo die apud V Pomponium in eius nuptiis eram cenaturus  cetera sunt inrebus nostris huius modi, †ut† tu mihi fere diffidenti praedicabas, plena dignitatis et gratiae ; quae quidem tua, mi frater, prudentia, patientia, virtute, pietate, suavitate etiam tibi mihique sunt restituta   domus tibi ad lacum Pisonis Liciniana conducta est ; sed, ut spero, paucis mensibus post K Quintilis in tuam commigrabis   tuam in Carinis mundi habitatores Lamiae conduxerunt  A te post illam Olbiensem epistulam nullas litteras accepi  quid agas et ut te oblectes scire cupio maximeque te ipsum videre quam primum  cura, mi frater, ut valeas et, quamquam est hiems, tamenSardiniam istam esse cogites   xv K  Martias